open-index/open-wikipedia-markdown huggingface dataset:
Σβετλάνα Κουζνετσόβα

Η **Σβετλάνα Αλεξάντροβνα Κουζνετσόβα** (Светла́на Алекса́ндровна Кузнецо́ва, γενν. 27 Ιουνίου 1985) είναι Ρωσίδα επαγγελματίας αντισφαιρίστρια. Μέχρι σήμερα έχει αγωνισθεί σε 4 τελικούς Grand Slam στο απλό, κερδίζοντας τους δύο, καθώς και σε 7 τελικούς στο διπλό, κερδίζοντας επίσης 2.

Γεννήθηκε στο Λένινγκραντ σε αθλητική οικογένεια: μητέρα της ήταν η Γκαλίνα Τσάρεβα, ποδηλάτισσα ταχύτητας με 6 χρυσά μετάλλια σε παγκόσμια πρωταθλήματα, και πατέρας της ο προπονητής και σύζυγος της Τσάρεβα, Αλεξάντρ Κουζνετσώφ. Σε ηλικία επτά ετών η Κουζνετσόβα εγκαταστάθηκε στην Ισπανία, προκειμένου να εκπαιδευθεί στην Ακαδημία Sanchez-Casal. Το 2001, σε ηλικία 16 ετών, πήρε για πρώτη φορά μέρος σε τουρνουά της WTA (Ενώσεως Αντισφαιρίσεως Γυναικών), το Όπεν της Μαδρίτης, και ένα έτος αργότερα κέρδισε τον πρώτο της τίτλο WTA στο Nordic Light Open, στο Ελσίνκι. Το 2002 σημειώθηκε και η πρώτη της συμμετοχή σε τουρνουά Grand Slam, το Αυστραλιανό Όπεν του 2002, ενώ ο πρώτος της τίτλος σε Grand Slam ήρθε στο Αμερικανικό Όπεν του 2004. Με αυτόν τον τίτλο η Κουζνετσόβα έγινε μόλις η τρίτη Ρωσίδα στην ιστορία που κέρδισε τίτλο Grand Slam, μετά την Αναστασία Μίσκινα και τη Μαρία Σαράποβα. Ο δεύτερος τίτλος της Κουζνετσόβα σε τέτοιο τουρνουά ήρθε αρκετά αργότερα, στο Ρολάν Γκαρός του 2009, όταν νίκησε τη συμπατριώτισσά της Ντινάρα Σάφινα χωρίς να χάσει σετ. Στους άλλους δύο τελικούς στο απλό που συμμετέσχε, το Ρολάν Γκαρός του 2006 και το Αμερικανικό Όπεν του 2007 έχασε από τη Βελγίδα Ζυστίν Ενέν. Κατά τη διάρκεια της σταδιοδρομίας της, η Κουζνετσόβα έφθασε μέχρι το νο. 2 στην παγκόσμια κατάταξη, κρατώντας αυτή τη θέση επί 24 εβδομάδες το 2007 και το 2008. Από το 2010 ως το 2012 κατρακύλησε στο νο. 72, αλλά το 2016 ανέβηκε και πάλι στην πρώτη δεκάδα και στα τελικά της WTA εκείνο το έτος έφθασε στον ημιτελικό, που ήταν και η καλύτερη θέση της στο συγκεκριμένο τουρνουά μέχρι σήμερα.

Εκτός από το απλό, η Κουζνετσόβα σημείωσε μεγάλες επιτυχίες και στο διπλό παιχνίδι, παίζοντας αρχικώς μαζί με την Αράντσα Σάντσεθ Βικάριο. Μεταγενέστερα, έπαιζε μαζί με τις Μαρτίνα Ναβρατίλοβα, Αμελί Μορεσμό και άλλες. Την κορυφαία θέση της στην παγκόσμια κατάταξη στο διπλό, το νο. 3, την κράτησε επί οκτώ εβδομάδες το 2004.

Η Σβετλάνα Κουζνετσόβα έχει ύψος 1,74 μ. και είναι δεξιόχειρας.

## Παραπομπές


## Πηγή
* Η Σ. Κουζνετσόβα στη WTA

## Εξωτερικοί σύνδεσμοι
* Η Κουζνετσόβα  στον ιστότοπο της Διεθνούς Ομοσπονδίας Αντισφαίρισης

Κατηγορία:Ρωσίδες αθλήτριες της αντισφαίρισης
Κατηγορία:Νικητές Γαλλικού Όπεν
Κατηγορία:Νικητές του Αμερικανικού Όπεν
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2016
Μαλίκ Σαχ Β΄

Ο **Μαλίκ Σαχ Β΄** () ή **Μουίζ αλ-ντιν Μαλίκ Σαχ Β΄** (1099 - 1105), ήταν Σελτζούκος σουλτάνος της Βαγδάτης (1105).

Ήταν εγγονός του σουλτάνου Μαλίκ Σαχ Α΄ (1053-1092) της Αυτοκρατορίας των Σελτζούκων, διαδέχθηκε τον πατέρα του Μπερκιαρούκ.

Από θεωρητική άποψη, ήταν επικεφαλής του οίκου των Μεγάλων Σελτζούκων, μολονότι ο θείος του Αχμάντ Σαντζάρ που ασκούσε την εξουσία στο Χορασάν μάλλον είχε στα χέρια του μεγαλύτερη ισχύ από αυτόν.

Ο Μαλίκ Σαχ ανατράπηκε από τον θείο του Μουχάμαντ Α΄ των Μεγάλων Σελτζούκων (1082-1118), που ανήλθε στο θρόνο, και δολοφονήθηκε.

## Παραπομπές

Κατηγορία:Σελτζούκοι Σουλτάνοι
Φραγκίσκος Λαμπρινός Δομενεγίνης

O **Φραγκίσκος Λαμπρινός Δομενεγίνης**, (Ζάκυνθος  1807 ή 1809 - 1874) ήταν Έλληνας πολιτικός, ποιητής, ζωγράφος και συνθέτης της Επτανησιακής σχολής.

Ο Δομενεγίνης προερχόταν από αριστοκρατική οικογένεια,, καταγραμμένη στο Ενετικό Libro d'Oro μέλη της οποίας ήταν μεταξύ αυτών που υπέγραψαν το σύνταγμα των Ηνωμένων Πολιτειών των Ιονίων Νήσων. Σπούδασε μουσική στη Ζάκυνθο, κοντά στον Μάντζαρο, και τη Σιένα, στη συνέχεια για ένα μικρό χρονικό διάστημα παρακολούθησε νομικά στην Μπολόνια, αλλά εγκατέλειψε μετά από ένα σύντομο χρονικό διάστημα για να πάρει μέρος στις τελευταίες μάχες της Ελληνικής επανάστασης σαν αξιωματικός του ιππικού υπό τον Ιωάννη Καποδίστρια σε επιχειρήσεις στην Εύβοια. Μετά τη δολοφονία του Καποδίστρια το 1831 έφυγε από το στρατό και επέστρεψε στη Ζάκυνθο, όπου και αφιέρωσε τον εαυτό του στη μελέτη της μουσικής και του θεάτρου. Παντρεύτηκε την Ελισάβετ, κόρη ενός Ρώσου προξένου.

## Πολιτική καριέρα
Ήταν μέλος του Φιλελεύθερου κόμματος των Ιονίων νήσων, αλλά αργότερα έγινε μέλος του κόμματος των Ριζοσπαστών όπου εκλέγεται βουλευτής κι ήταν ένας από τους δέκα βουλευτές που υπέγραψαν το ψήφισμα για τη ένωση των Ιονίων Νήσων στην Ελλάδα. Για το λόγο αυτό, εξορίστηκε από τον Ύπατο αρμοστή Χένρι Τζορτζ Γουόρντ στα Αντικύθηρα από τον Δεκέμβριο του 1851 έως τον Οκτώβριο του 1853.

Μετά την απελευθέρωσή συνέχισε τον πολιτικό του αγώνα κατά των ξένων στα νησιά του Ιονίου και αγωνίστηκε για την απελευθέρωση των συντρόφων του κόμματός του. Ήταν μέλος της Επαρχιακής Συνέλευσης της Ζακύνθου και της ελληνοϊταλικής επιτροπής (κομιτάτο) που υποστήριξαν την Ιταλική ενοποίηση δίνοντας την ως πρότυπο για την ενοποίηση της Ελλάδας. Ήταν ένας από τους εκπροσώπους των Ιονίων Νήσων, αλλού αναφέρεται σαν πληρεξούσιος Πατρών, κατά τη διάρκεια της Β 'Εθνική Συνέλευση της Αθήνας, που συνέταξε το Σύνταγμα της Ελλάδας το 1864. Για τη συμμετοχή του στον πόλεμο της Ανεξαρτησίας, έλαβε το μετάλλιο αριστείας του αγώνα.

## Καλλιτεχνική καριέρα
Εκτός από τις πολιτικές δραστηριότητες του ο Δομενεγίνης ήταν ερασιτέχνης ηθοποιός, ζωγράφος, αλλά πάνω απ' όλα συνθέτης. Όλα τα μουσικά έργα του έχουν εξαφανιστεί σήμερα. Με θέμα την ένωση με την Ελλάδα, έγραψε έναν ύμνο για χορωδία και ορχήστρα, η οποία ακούστηκε στην πρώτη επίσκεψη του Βασιλιά Γεωργίου στη Ζάκυνθο, και μια εισαγωγή για ορχήστρα. Ήταν από τους πρώτους συνθέτες που έκαναν τα γεγονότα της Ελληνικής επανάστασης θέμα της όπερας με τις όπερες *Μάρκος Μπότσαρης* (με λιμπρέτο του Γεώργιου Λαγουδαρά) και *Δέσπω η ηρωίς του Σουλίου* (με λιμπρέτο από τον Τυπάλδο). Μια ιδιαίτερη εστίαση στο έργο του ήταν η ορθόδοξη εκκλησιαστική μουσική όπου είχε γράψει (χαμένο σήμερα) ένα εγχειρίδιο θεωρητικής μουσικής.

## Παραπομπές


Κατηγορία:Έλληνες πληρεξούσιοι
Κατηγορία:Έλληνες ζωγράφοι
Κατηγορία:Έλληνες συνθέτες
Κατηγορία:Βουλευτές της Ιονίου Βουλής
Κατηγορία:Έλληνες αξιωματικοί του ιππικού
Κατηγορία:Έλληνες ηθοποιοί θεάτρου
Κουρμανγκαζί Σαγκιρμπάγιεφ

δεξιά|μικρογραφία|200x200εσ|Μαυσωλείο του Κουρμανγκαζί
Ο **Κουρμανγκαζί Σαγκιρμπάγιεφ** (καζακικά: Құрманғазы Сағырбайұлы, 1818-1889) ήταν Καζάκος συνθέτης, οργανοπαίκτης, και λαϊκός καλλιτέχνης. Γεννήθηκε το 1818 στην Ορδή Μπουκέι (σημερινή Επαρχία Ζανακαλά, Περιφέρεια Δυτικού Καζακστάν). Είναι θαμμένος στην περιφέρεια Αστραχάν του Κάτω Βόλγα στη σημερινή Ρωσική Ομοσπονδία.

## Κληρονομιά
Το 1993, η εικόνα του Σαγκιρμπάγιεφ χρησιμοποιήθηκε στο τραπεζογραμμάτιο 5 τένγκε του Καζακστάν, και σε καζακικό γραμματόσημο το 1998.

Το Εθνικό Ωδείο του Καζακστάν έχει ονομαστεί επίσημα προς τιμήν του Σαγκιρμπάγιεφ.

## Παραπομπές


## Εξωτερικοί σύνδεσμοι
* 

Κατηγορία:Καζάκοι μουσικοί
Κατηγορία:Καζάκοι συνθέτες
Κουλιάς Μπαϊσεΐτοβα

δεξιά|μικρογραφία|277x277εσ|Γραμματόσημο του Καζακστάν του 2012 που απεικονίζει την Μπαϊσεΐτοβα
Η **Κουλιάς Μπαϊσεΐτοβα** (καζακικά: Күләш Жасынқызы Бәйсейітова, ρωσικά: Куляш Жасымовна Байсеитова, 1912, Αλμάτι &#x2013; 6 Ιουνίου 1957, Μόσχα) ήταν Σοβιετική Καζακική τραγουδίστρια της όπερας.

Ήταν ένας από τους 13 αρχικούς παραλήπτες του βραβείου του Λαϊκού Καλλιτέχνη της ΕΣΣΔ το 1936 και επίσης το νεότερο άτομο που έλαβε αυτόν τον τίτλο.

## Παραπομπές


## Εξωτερικοί σύνδεσμοι
* 

Κατηγορία:Καζάκοι τραγουδιστές
Σπισσκέ Ποντχράντιε

Το **Σπισσκέ Ποντχράντιε **(σλοβακικά: Spišské Podhradie, γερμανικά: Kirchdrauf, ουγγρικά: Szepesváralja) είναι πόλη στο Σπις της περιφέρειας Πρεσόφ της Σλοβακίας. Ο πληθυσμός της είναι 3.826 κάτοικοι.

Το Σπισσκέ Ποντχράντιε βρίσκεται στους πρόποδες του λόφου του Κάστρου του Σπις. Στην περιοχή της πόλης βρισκόταν ο παλιός γερμανικός οικισμός Τσίπσερ, με δική του εκκλησία και ιερέα. Πάνω και δίπλα στη πόλη βρίσκεται ο εκκλησιαστικός οικισμός Σπισσκά Καπίτουλα (ως εκ τούτου, το παλιό γερμανικό όνομα της πόλης είναι το Κίρχντορφ, που σημαίνει «πόλη της εκκλησίας»). Στην πόλη βρίσκονται αρκετά σπίτια εμπόρων που έζησαν στην εποχή της Αναγέννησης. Επίσης στην πόλη βρίσκεται μια από τις λίγες συναγωγές (αν και σήμερα είναι εγκαταλελειμμένη) στην περιοχή.

## Δημογραφία

## Αδελφοποιημένες πόλεις
Το Σπισσκέ Ποντχράντιε είναι αδελφοποιημένο με:

* σύνδεσμος=Πολωνία|πλαίσιο|23x23εσ Γκλογκόφ Μαλοπόλσκι, Πολωνία
* σύνδεσμος=Ηνωμένες Πολιτείες|πλαίσιο|23x23εσ Πάιντοπ-Λέικσαϊντ, Αριζόνα, Ηνωμένες Πολιτείες της Αμερικής
* σύνδεσμος=Ηνωμένες Πολιτείες|πλαίσιο|23x23εσ Σόου Λόου, Αριζόνα, Ηνωμένες Πολιτείες της Αμερικής
* σύνδεσμος=Σλοβακία|πλαίσιο|23x23εσ Βρμποβέ, Σλοβακία

## Εικόνες

Αρχείο:Spišské Podhradie I.jpg|Το κέντρο της πόλης με το Κάστρο πάνω από το Σπις
Αρχείο:Spsynagogue.jpg|Συναγωγή στο Σπισσκέ Ποντχράντιε
Αρχείο:Spišské Podhradie a hrad.jpg|Το κέντρο της πόλης και το Κάστρο πάνω από το Σπις


## Παραπομπές


## Εξωτερικοί σύνδεσμοι
* 
* Επίσημη ιστοσελίδα

Κατηγορία:Πόλεις της Σλοβακίας
Κατηγορία:Μνημεία Παγκόσμιας Κληρονομιάς στη Σλοβακία
Κρατήρας Τσιξουλούμπ

Ο **κρατήρας Τσιξουλούμπ** (αγγλικά:*Chicxulub crater*) είναι ένας κρατήρας θαμμένος κάτω από τη Χερσόνησο Γιουκατάν στο Μεξικό. Το κέντρο του βρίσκεται κοντά στην πόλη Τσιξουλούμπ, από την οποία πήρε και το όνομά του. Σχηματίστηκε από ένα μεγάλο αστεροειδή ή κομήτη με διάμετρο 10 - 15 χιλιομέτρων, ο οποίος χτύπησε τη Γη. Η περίοδος της πρόσκρουσης συμπίπτει ακριβώς με το όριο Κρητιδικής–Παλαιογενούς (K–Pg όριο), λίγο λιγότερο από 66 εκατομμύρια χρόνια πριν, και μια ευρέως αποδεκτή θεωρία είναι ότι η παγκόσμια διατάραξη του κλίματος λόγω του συμβάντος αυτού ήταν η αιτία της Κρητιδικής–Παλαιογενούς μαζικής εξαφάνισης, μιας μαζικής εξαφάνισης στην οποία το 75% των φυτικών και ζωικών ειδών στη Γη αφανίστηκαν, συμπεριλαμβανομένων όλων των μη ιπτάμενων δεινοσαύρων.
αριστερά|μικρογραφία|Εικόνες από τη NASA αποκαλύπτουν μέρος του δακτυλίου του κρατήρα διαμέτρου 150 χιλιομέτρων.

Ο κρατήρας υπολογίζεται με διάμετρο 150 χιλιομέτρων και βάθος 20 χιλιομέτρων, βαθιά μέσα στον ηπειρωτικό φλοιό της περιοχής βάθους περίπου 10-30 χιλιομέτρων. Είναι το δεύτερο μεγαλύτερο επιβεβαιωμένο συμβάν πρόσκρουσης και το μοναδικό του οποίου η κορυφή του δακτυλίου είναι άθικτη και άμεσα προσβάσιμη για επιστημονική έρευνα.

Ο κρατήρας ανακαλύφθηκε από τους γεωφυσικούς Αντόνιο Καμάργκο και Γκλεν Πένφιλντ, οι οποίοι έψαχναν για πετρέλαιο στην περιοχή, κατά τα τέλη της δεκαετίας του 1970. Ο Πένφιλντ δεν ήταν αρχικά σε θέση να συγκεντρώσει στοιχεία που να αποδεικνύουν ότι ο γεωλογικός σχηματισμός αποτελούσε έναν κρατήρα και έτσι εγκατέλειψε την αναζήτηση. Αργότερα, μέσω επαφής με τον Άλαν Χίλντεμπραντ το 1990, ο Πένφιλντ συνέλεξε δείγματα που υποδείκνυαν ότι πρόκειται για κρατήρα πρόσκρουσης. Στοιχεία που δείχνουν ότι ο κρατήρας προήλθε από πρόσκρουση, περιλαμβάνουν την ύπαρξη κλονισμένου χαλαζία, μιας βαρυτικής ανωμαλίας και τεκτιτών στις γύρω περιοχές.

Το 2016, μια επιστημονική αποστολή γεώτρησης τρύπησε βαθιά μέσα στον δακτύλιο του κρατήρα, εκατοντάδες μέτρα κάτω από τον σημερινό πυθμένα της θάλασσας, με σκοπό να συλλέξει δείγματα από την πρόσκρουση. Τα ευρήματα θεωρήθηκαν ευρέως ως επιβεβαίωση των τρεχουσών θεωριών που αφορούν τόσο τον κρατήρα πρόσκρουσης όσο και τις επιπτώσεις του.

## Παραπομπές


Κατηγορία:Γεωλογική ιστορία της Γης
Κατηγορία:Συμβάντα Πρόσκρουσης
Κατηγορία:Κρατήρες πρόσκρουσης στη Γη
Σημαία της Εβενκίας

Η **σημαία της [[Εβενκία]]ς** στη Ρωσική Ομοσπονδία, είναι μια οριζόντια τρίχρωμη σημαία ανοιχτού μπλε, λευκού και σκούρου μπλε, που αντιπροσωπεύουν τις πολικές ημέρες και νύχτες στην Βόρεια Σιβηρία. Στο κέντρο υπάρχει ένα κόκκινο κουμαλάν, το ηλιακό έμβλημα στο πολιτισμό των Εβένκ.

Η σημαία σχεδιάστηκε από τον ρώσο καλλιτέχνη Σεργκέι Σαλάτκιν, πριν από τη συγχώνευση του θύλακα στο Κράι Κρασνογιάρσκ την 1 Ιανουαρίου 2007. Εγκρίθηκε από την επαρχιακή συνέλευση της Εβενκίας στις 23 Μαρτίου του 1995. Οι αναλογίες είναι 2:3.

## Παραπομπές
* Σημαίες του Κόσμου

Σημαια
Κατηγορία:Σημαίες των ομόσπονδων ενοτήτων της Ρωσίας
Εβενκιοι
Κριστιάν Γκολομέεφ

Ο **Κριστιάν Τσβετάνοφ Γκολομέεφ** (βουλγαρικά: *Кристиан Цветанов Голомеев*)είναι πρώην Έλληνας κολυμβητής. Εκπροσωπούσε την Ελλάδα σε διεθνείς αγώνες και ήταν αθλητής του Παναθηναϊκού.

## Προσωπική ζωή
Γεννήθηκε το 1993 στο Βέλιγκραντ από Βούλγαρους γονείς. Η μητέρα του πέθανε από ιατρικό λάθος κατά την διάρκεια του τοκετού. Έτσι, ο πατέρας του Τσβετάν (πρώην διεθνής κολυμβητής) μετανάστευσε μαζί με τον Κριστιάν και τα δύο αδέλφια του στην Ελλάδα για μια καλύτερη ζωή. Στην Ελλάδα άρχισε την κολύμβηση σε μικρή ηλικία. Από μικρός είχε ταλέντο στην κολύμβηση.

Ο Κριστιάν έχασε και τον πατέρα του το 2010, σε ηλικία 17 ετών.

## Αθλητική ζωή

### 2011
Ο Κριστιάν έγινε χάλκινος παγκόσμιος πρωταθλητής εφήβων στη Λίμα, σε ηλικία 18 ετών στα 50 μέτρα ελεύθερο.

Την ίδια χρονιά στέφθηκε ασημένιος ευρωπαϊκός πρωταθλητής εφήβων στο Βελιγράδι στο ίδιο αγώνισμα.

### 2012
Στους Θερινούς Ολυμπιακούς Αγώνες 2012 ο Κριστιάν τερμάτισε 31ος στα 50 μ ελεύθερο, χωρίς να προκριθεί στους προημιτελικούς.

### 2013
Στη Μερσίνη της Τουρκίας, ο Κριστιάν κατέκτησε 1 ασημένιο και 2 χάλκινα σε αγωνίσματα κολύμβησης στους Μεσογειακούς Αγώνες.

### 2016
Στους Ολυμπιακούς Αγώνες του Ρίο ο Κριστιάν κατάφερε να προκριθεί στα ημιτελικά, όμως τερμάτισε 6ος στον ημιτελικό, χωρίς να προκριθεί στον τελικό.

### 2019
Στο Παγκόσμιο Πρωτάθλημα Κολύμβησης στην Γκουάνγκτζου της Νότιας Κορέας κατέκτησε το ασημένιο μετάλλιο στα 50 μ. ελεύθερο με επίδοση 21,45 δευτερόλεπτα. Αυτό ήταν το δεύτερο μετάλλιο της Ελλάδας σε Παγκόσμιο Πρωτάθλημα.

### 2021
Στους τρίτους του Ολυμπιακούς Αγώνες στο Τόκιο, ο Γκολομέεφ προκρίθηκε για πρώτη φορά στον τελικό όπου και κατετάγη πέμπτος ολυμπιονίκης στα 50μ ελεύθερο με επίδοση 21.72 δευτερόλεπτα.

## Παραπομπές


Κατηγορία:Έλληνες αθλητές της κολύμβησης
Κατηγορία:Έλληνες κολυμβητές στους Θερινούς Ολυμπιακούς Αγώνες
Κατηγορία:Εθνικός Πειραιώς
Κατηγορία:Κολυμβητές ΠΑΟ
Κατηγορία:Κολυμβητές στους Θερινούς Ολυμπιακούς Αγώνες 2024
Μπεστιά Ιωαννίνων

Η **Μπεστιά** ή *Μπεστία* είναι ημιορεινό χωριό της Δωδώνης στην Ήπειρο σε υψόμετρο 480 μέτρων.

## Γεωγραφικά - ιστορικά στοιχεία
Η Μπεστιά βρίσκεται στο δυτικό τμήμα του νομού Ιωαννίνων κοντά στα όρια με το νομό Θεσπρωτίας. Το χωριό είναι κτισμένο σε πλαγιά από τα Όρη Σουλίου, στα δυτικά του ενός και μεγαλυτέρου από τους δύο παραποτάμους που σχηματίζουν στο Πολυστάφυλο τον ποταμό Αχέροντα (βλ. Το Ορεινό τμήμα του Αχέροντα), ανάμεσα στα χωριά Κάτω Ζωτικό (βόρεια) και Σιστρούνι (νότια). Απέχει 46 χλμ. νοτιοδυτικά της πόλης των Ιωαννίνων και 18,5 χλμ. νότια από τον κόμβο Τύριας της Εγνατίας Οδού.

Το χωριό συγκαταλέγεται μεταξύ των 27 χωριών της *"Λάκκας Σουλίου"* ή *"Λακκοχώρια"* και ειδικότερα στα 14 της *"Λάκκας Μπότσαρη"*, έτσι όπως αυτά ονομάστηκαν την περίοδο της τουρκοκρατίας προς τιμή του  ήρωα του 1821, Μάρκου Μπότσαρη, έζησε στην περιοχή για ένα διάστημα.

Στην ευρύτερη περιοχή και στη τοποθεσία "Μνήματα" υπάρχουν αρχαίο νεκροταφείο και ερείπια ακροπόλεως τα οποία με την υπουργική απόφαση ΥΑ 15794/19-12-1961, ΦΕΚ 35/Β/2-2-1962 έχουν χαρακτηριστεί αρχαιολογικός χώρος. Την περίοδο της τουρκοκρατίας ήταν, κατά διαστήματα, κάτω από τον έλεγχο των Σουλιωτών. Από τη Μπεστιά καταγόταν ο ταγματάρχης πυροβολικού Δημήτριος Κωστάκης, "αφανής" ήρωας του Ελληνοϊταλικού πολέμου 1940-41.

## Διοικητικά στοιχεία
Ο οικισμός αναφέρεται το 1919 να προσαρτάται στην τότε κοινότητα Σειστρουνίου με το ΦΕΚ 184Α - 19/08/1919. Ως κοινότητα συστάθηκε το 1935 με το ΦΕΚ 451Α - 09/10/1935 μετά από απόσπαση του οικισμού Μπεστιά από την τότε κοινότητα Μουκοβίνας και τον ορισμό της ως έδρα της κοινότητας. Σύμφωνα με το σχέδιο Καλλικράτης, μαζί με τον Κάμπο και τη Μουκοβίνα αποτελούν τη τοπική κοινότητα Μπεστιάς που ανήκει στη δημοτική ενότητα Λάκκας Σουλίου του Δήμου Δωδώνης και σύμφωνα με την απογραφή 2011 έχει πληθυσμό 83 κατοίκους.

## Απογραφές πληθυσμού

## Εξωτερικοί σύνδεσμοι

*Δημήτριος Κωστάκης: Ο «άγνωστος» ήρωας πυροβολητής του 40’

## Παραπομπές


Κατηγορία:Δήμος Δωδώνης
Κατηγορία:Χωριά της περιφερειακής ενότητας Ιωαννίνων
Φερσαμπενουάζ

Το **Φερσαμπενουάζ** (ρωσικά: Фершампенуаз από το γαλλικό Fère-Champenoise) είναι μια αγροτική περιοχή (*[[Χωριό|σέλο]]*) και το διοικητικό κέντρο της επαρχίας Ναγκαϊμπάκσκι της Περιφέρεια Τσελιάμπινσκ στη η Ρωσία, ευρισκόμενη στην αριστερή όχθη του ποταμού Γκουμπέικα (παραπόταμος του ποταμού Ουφά). Ο πληθυσμός είναι 4.368 άτομα στην απογραφή του 2010, μειωμένος από τους 4.435 κατοίκους το 2002 και αυξημένος σε σχέση με τους 4.349 κατοίκους το 1989. Ο ταχυδρομικός κώδικας είναι ο 457650.

## Ιστορία
Ιδρύθηκε το 1842 από τους Ναγκαϊμπάκους από το Μπελεμπεγιέφσκι, τους Κοζάκους της Εστίας Αρινμπούρκ. Όπως και αρκετά άλλα χωριά των Ουραλίων, ανάμεσά τους τα Παρίζ (*Παρίσι*) και Μπερλίν, πήρε το όνομά του για να τιμήσει τα κατορθώματα των Κοζάκων στον πόλεμο κατά του Ναπολέοντα—σε αυτή την περίπτωση, στη νικηφόρα μάχη του Φερ-Σαμπενουάζ, που πραγματοποιήθηκε στις 25 Μαρτίου 1814.

## Αξιοσημείωτα άτομα

* Λεονίντ Σμετάνικοφ (γεννήθηκε το 1943), Σοβιετικός τραγουδιστής της όπερας που φέρει τον τίτλο του Λαϊκού Καλλιτέχνη της ΕΣΣΔ

## Παραπομπές


## Εξωτερικοί σύνδεσμοι
* Εγκυκλοπαίδεια της Ιστορίας των Ουραλίων. Καταχώριση για το Φερσαμπενουάζ  (Ρωσικά)
* МОУ Фершампенуазская СОШ, ιστοσελίδα του γυμνασίου #0-1 στο Φερσαμπενουάζ (Ρωσικά)
### Εικόνες
* Αθλητικό συγκρότημα "Ολίμπ" στο Φερσαμπενουάζ
* Πανοραμική χειμωνιάτικη θέα του χωριού (Ρωσικά)

Κατηγορία:Πόλεις του Όμπλαστ του Τσελιάμπινσκ
Απόστολος Χρήστου

Ο **Απόστολος Χρήστου** (1 Νοεμβρίου 1996) είναι Έλληνας αθλητής της κολύμβησης και Ολυμπιονίκης. Συλλογικά, αγωνίζεται στον Ολυμπιακό.

## Σταδιοδρομία
Στο Παγκόσμιο Πρωτάθλημα Υγρού Στίβου του 2024 στη Ντόχα, κατέκτησε το χάλκινο μετάλλιο στα 100 μέτρα ύπτιο.

Κατέκτησε το αργυρό μετάλλιο στους Ολυμπιακούς αγώνες του 2024 στα 200 μέτρα ύπτιο, και την 4η θέση στα 100 μέτρα ύπτιο. Είναι ο πρώτος Έλληνας κολυμβητής που κατέκτησε ολυμπιακό μετάλλιο σε αγώνισμα της κολύμβησης σε πισίνα.  

Συμμετείχε επίσης στους Ολυμπιακούς Αγώνες 2016. Κατατάχθηκε 18ος στα 100 μέτρα ύπτιο, 24ος στα 200 μέτρα ύπτιο, και 15ος στα 4 × 100 μικτό, χωρίς να προκριθούν στους ημιτελικούς.

## Παραπομπές


Κατηγορία:Έλληνες αθλητές της κολύμβησης
Κατηγορία:Έλληνες κολυμβητές στους Θερινούς Ολυμπιακούς Αγώνες
Κατηγορία:Κολυμβητές στους Θερινούς Ολυμπιακούς Αγώνες 2016
Κατηγορία:Κολυμβητές στους Θερινούς Ολυμπιακούς Αγώνες 2020
Κατηγορία:Κολυμβητές στους Θερινούς Ολυμπιακούς Αγώνες 2024
Κατηγορία:Έλληνες αργυροί Ολυμπιονίκες
Κατηγορία:Ολυμπιονίκες της κολύμβησης
Κορεάτες της Σαχαλίνης

Οι **Κορεάτες της Σαχαλίνης** είναι οι Ρώσοι πολίτες και κάτοικοι κορεατικής καταγωγής που ζουν στο Νησί της Σαχαλίνης, που οι ρίζες των μεταναστών εντοπίζονται από τις επαρχίες Γκιόνγκσανγκ και Τζόλα της Κορέας κατά τη διάρκεια τα τέλη της δεκαετίας του 1930 και στις αρχές της δεκαετίας του 1940, προς το τέλος της Ιαπωνικής αποικιακής εποχής. Εκείνη την εποχή, το νότιο μισό της Σαχαλίνης (νότια του 50ου παράλληλου), γνωστό στη συνέχεια ως νομός Καραφούτο, ήταν υπό τον έλεγχο της Αυτοκρατορίας της Ιαπωνίας. Η Ιαπωνική κυβέρνηση προσλάμβανε και ανάγκαζε Κορεάτες εργάτες στην υπηρεσία να αποσταλούν στο Καραφούτο για να καλύψουν την έλλειψη εργατικού δυναμικού, ως αποτέλεσμα του Β΄ Παγκοσμίου Πολέμου. Ο Κόκκινος Στρατός εισέβαλε στο Καραφούτο λίγες ημέρες πριν από τη συνθηκολόγηση της Ιαπωνίας. Ενώ μερικοί Ιάπωνες επαναπατρίστηκαν με επιτυχία, σχεδόν το ένα τρίτο των Κορεατών δεν μπορούσε να εξασφαλίσει άδεια για να αναχωρήσει είτε στην Ιαπωνία ή στις πόλεις καταγωγής τους στη Νότια Κορέα. Για τα επόμενα σαράντα χρόνια, ζούσαν στην εξορία. Το 1985, η Ιαπωνική κυβέρνηση πρόσφερε δικαιώματα διέλευσης και χρηματοδότηση για την επιστροφή της αρχικής ομάδας των Κορεατών της Σαχαλίνης, ωστόσο, μόνο 1.500 από αυτούς επέστρεψαν στη Νότια Κορέα στις επόμενες δύο δεκαετίες. Η συντριπτική πλειοψηφία των Κορεατών όλων των γενεών επέλεξαν να μείνουν στη Σαχαλίνη.

Λόγω διαφορετικής γλώσσας και μεταναστευτικής ιστορίας, οι Κορεάτες της Σαχαλίνης μπορεί να ή να μην αυτοπροσδιορίζονται ως Κόργιο-σαράμ. Ο όρος "Κόργιο-σαράμ" μπορεί να χρησιμοποιηθεί για να συμπεριλάβει όλους τους Κορεάτες στην πρώην ΕΣΣΔ, αλλά συνήθως αναφέρεται σε εθνοτικούς Κορεάτες από την επαρχία Χάμγκιονγκ των οποίων οι πρόγονοι μετανάστευσαν στη ρωσική Άπω Ανατολή το 19ο αιώνα και στη συνέχεια αργότερα εκτοπίστηκαν στην Κεντρική Ασία.

## Εξέχοντες Κορεάτες της Σαχαλίνης

* Παρκ Χε Γιονγκ, επικεφαλής του Συλλόγου Κορεατών Κατοίκων στη Σαχαλίνη
* Κιμ Τσουν Τζα, αρχισυντάκτης των Κορεατικών Μεταδόσεων της Σαχαλίνης
* Λι Χέσουνγκ, κορεάτης συγγραφέας Ζαϊνίτσι, που γεννήθηκε στο Καραφούτο και αργότερα παλιννόστησε στην Ιαπωνία
* Νέλλυ Κιμ, παγκόσμια και ολυμπιακή πρωταθλήτρια στην ενόργανη γυμναστική
* Θεοφάνης (Κιμ), ορθόδοξος επίσκοπος του Κιζίλ και της Τιβά

## Δείτε επίσης

* Σχέσεις Ρωσίας-Νότιας Κορέας
* Κινέζοι στη Ρωσία
* Ιάπωνες στη Ρωσία
* Ρώσοι στην Κορέα

## Παραπομπές

## Εξωτερικοί σύνδεσμοι

* Κορεατικές Μεταδόσεις της Σαχαλίνης (사할린 우리말 방송국)
* Ένας Ξεχασμένος Λαός: Οι Κορεάτες της Σαχαλίνης (ντοκιμαντέρ)

Κατηγορία:Πληθυσμιακές ομάδες στη Ρωσία
Κατηγορία:Ιστορία της Ιαπωνίας κατά τον Β΄ Παγκόσμιο Πόλεμο
Κατηγορία:Ιαπωνο-Κορεατικές σχέσεις
Κατηγορία:Ιαπωνική κυριαρχία στην Κορέα
Αλυκές Αχαΐας

Οι **Αλυκές** (επισήμως: **Αλυκαί**) είναι παραθαλάσσιο χωριό, εγγύς της Κάτω Αχαΐας βορειοδυτικά αυτής, υπαγόμενο διοικητικά στην ομώνυμη δημοτική κοινότητα της Δημοτική Ενότητα Δύμης του Δήμου Δυτικής Αχαΐας. Κατά την εθνική απογραφή του 2011 βρέθηκε να έχει πληθυσμό 144 κατοίκους.

Απέχουν περί τα 26 χιλιόμετρα από την Πάτρα, καθώς και 2 χιλιόμετρα από την Κάτω Αχαΐα.

## Γενικά και ιστορικά στοιχεία
Στο χωριό υπάρχει εκκλησία αφιερωμένη στον Άγιος Νικόλαο. Οι κάτοικοι του απασχολούνται κυρίως με την αλιεία και εκεί υπάρχει μικρός αλιευτικός λιμένας.

Οι Αλυκές αναγνωρίστηκαν επίσημα ως οικισμός στις 19/03/1961 και προσαρτήθηκαν στην Κοινότητα Κάτω Αχαΐας, ανήκοντας σε αυτήν αποτελώντας μέρος της σε όλες τις διοικητικές μεταβολές που ακολούθησαν (σήμερα Δημοτική Κοινότητα). Κατά την προηγούμενη επίσημη απογραφή αυτήν του 2001 οι Αλυκές ως τμήμα τότε της Δημοτικού Διαμερίσματος Κάτω Αχαΐας του "καποδιστριακού" Δήμου Δύμης (1997-2010), είχαν πληθυσμό 196 κατοίκους.
## Πληθυσμός

## Παραπομπές


## Πηγές
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Α΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Αλυκαί.
* 
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Αλυκών Αχαΐας. Eetaa.gr.
* Επίσημη ιστοσελίδα Δήμου Δυτικής Αχαΐας. Dimosdymaion.gr.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Δύμης
Κατηγορία:Δήμος Δυτικής Αχαΐας
Κατηγορία:Παραλίες της Αχαΐας
Σουφιάν Ελ Μπακαλί

Ο **Σουφιάν Ελ Μπακαλί** (αραβικά: سفيان البقالي, γένν. 7 Ιανουαρίου 1996) είναι Μαροκινός πρωταθλητής του στίβου, χρυσός Ολυμπιονίκης στα 3.000 μέτρα με φυσικά εμπόδια στους Ολυμπιακούς Αγώνες του Τόκιο το 2021 και παγκόσμιος πρωταθλητής δύο φορές, το 2022 και το 2023.

## Καριέρα
Συμμετείχε στους Ολυμπιακούς Αγώνες 2016 στο αγώνισμα των 3.000 μέτρων με εμπόδια, όπου κατέκτησε την 4η θέση. Έναν χρόνο μετά κατέκτησε το αργυρό μετάλλιο στο Παγκόσμιο Πρωτάθλημα στο Λονδίνο, στο ίδιο αγώνισμα. Το 2018, έγινε Πρωταθλητής Μεσογειακών Αγώνων στα 3.000 μέτρα με εμπόδια. Το 2019, κέρδισε το χάλκινο μετάλλιο στο Παγκόσμιο Πρωτάθλημα.

## Παραπομπές


Κατηγορία:Μαροκινοί αθλητές του στίβου
Κατηγορία:Μαροκινοί Ολυμπιονίκες 
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Παγκόσμιοι πρωταθλητές στίβου 
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Μεσογειακούς Αγώνες 2018
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Χρυσοί Ολυμπιονίκες του στίβου
Κατηγορία:Νικητές Diamond League
Κατηγορία:Αθλητές του στίβου στους Θερινούς Ολυμπιακούς Αγώνες 2024
Γιουνές Εσσαλχί

Ο **Γιουνές Εσσαλχί** (20 Φεβρουαρίου 1993) είναι Μαροκινός αθλητής του στίβου.

Συμμετείχε στο Παγκόσμιο Πρωτάθλημα Στίβου 2015 στο Πεκίνο. Στους Μεσογειακούς Αγώνες 2018 κατέκτησε το χρυσό μετάλλιο στα 5000 μέτρα.

## Παραπομπές

Εσαλχι
Σουφιγιάν Μπουκαντάρ

Ο **Σουφιγιάν Μπουκαντάρ** (30 Αυγούστου 1993) είναι Μαροκινός αθλητής του στίβου.

Στους Ολυμπιακούς Αγώνες 2012 τερμάτισε 33ος στο αγώνισμα των 5000 μέτρων χωρίς να προκριθεί στον τελικό. 

## Παραπομπές

Κατηγορία:Μαροκινοί αθλητές του στίβου
Απόστολος Δασκαλάκης

Ο **Απόστολος Δασκαλάκης** (1903-1982), του Βασιλείου, ήταν Έλληνας πανεπιστημιακός, ιστορικός συγγραφέας και υπουργός. 

## Βιογραφία
Γεννήθηκε στο Γύθειο (Νιοχώρι) στις 24 Σεπτεμβρίου 1903 και σπούδασε νομικά και φιλολογία στο Πανεπιστήμιο Αθηνών. Συνέχισε τις σπουδές του στη Γαλλία (Σορβόνη, Παρίσι) λαμβάνοντας δίπλωμα Ανωτάτων Σπουδών Ιστορίας και Γεωγραφίας.

Εργάστηκε ως ανταποκριτής στον αθηναϊκό και ελληνοαμερικανικό Τύπο.

Συνελήφθη και φυλακίστηκε από τους Ναζί για υποκίνηση αντιστασιακής δράσης κατά την περίοδο της Κατοχής.

Από το 1943 ως το 1944 διετέλεσε γενικός διευθυντής του υπουργείου Παιδείας στην εξόριστη ελληνική κυβέρνηση στο Κάιρο, με καθήκοντα υπουργού. Ίδρυσε πολλά ελληνικά σχολεία στην Αίγυπτο και στην Παλαιστίνη.

Ήταν καθηγητής της Μεσαιωνικής και Νεωτέρας Ιστορίας στο Πανεπιστήμιο Αθηνών. Από το 1953 ως το 1954 ήταν πρύτανης του Πανεπιστημίου Αθηνών.

Υπήρξε σφοδρός αντικομμουνιστής και γι' αυτό το λόγο είχε ασκήσει σφοδρή κριτική στο έργο του Βούλγαρου ιστορικού Νικολάι Τοντόροφ.

Πέθανε σε ηλικία 79 ετών την 1η Δεκεμβρίου 1982 και κηδεύτηκε την μεθεπομένη από τον Μητροπολιτικό Ναό Αθηνών. Ήταν παντρεμένος με την Ελένη Βρανίκα και απέκτησαν δύο κόρες.

## Επιλεγμένα έργα
*"Ιστορία της Νεωτέρας Ελλάδος"
*"Κοραής και Καποδίστριας"
*"Αλέξανδρος ο Μέγας και ο Ελληνισμός"

## Παραπομπές


Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες ιστορικοί του 20ού αιώνα
Κατηγορία:Έλληνες υπουργοί Παιδείας
Κατηγορία:Έλληνες πολιτικοί του 20ού αιώνα
Souf (τραγουδιστής)

Ο **Σουφιέν Νουχί**, περισσότερο γνωστός ως **Souf**, είναι Γάλλος τραγουδιστής αλγερινής και μαροκινής καταγωγής. Απέκτησε φήμη από τις online κυκλοφορίες των τραγουδιών του, κυρίως από τις διασκευές που έκανε σε γνωστά τραγούδια. Παίζει επίσης κιθάρα, πιάνο και βιολί. Η πρώτη του επιτυχία ήταν το 2014 όταν συμμετείχε στο single του Ridsa "My Baby". Προσλήφθηκε από τον Maître Gims υπογράφοντας συμβόλαιο με την Monstre Marin Corporation, με την οποία κυκλοφόρησε τον πρώτο του δίσκο με τον τίτλο *Alchimie* το 2016. Το τραγούδι "Mi amor" κυκλοφόρησε ως single πριν την επίσημη κυκλοφορία του δίσκου. Το επόμενο single του είναι το "Mea Culpa". Και τα δυο single του βρίσκονται στην λίστα του SNEP.

## Δισκογραφία

### Δίσκοι

### Singles

; Συμμετοχές

Κατηγορία:Γάλλοι τραγουδιστές
Τούρι (γλώσσα)

Η **Τούρι **είναι απειλούμενη γλώσσα Μούντα της Ινδίας που είναι στενά συνδεδεμένη με την Σαντάλι. Ομιλείται από μόνο από το 0.50% των εθνοτικών Τούρι. Το υπόλοιπο έχει μετατοπιστεί στα Σάντρι στο Τζαρκάντ, τα Μουντάρι στη Δυτική Βεγγάλη και τα Όντια στην Οντίσα.

## Διανομή
Ο Οσάντα (1991) αναφέρει τις ακόλουθες τοποθεσίες όπου ομιλείται η Τούρι:

* Τζαρκάντ (πληθυσμός: 133.137 κάτοικοι το 1981, τότε αποτελούσε μέρος του Μπιχάρ)
** Επαρχία Γκιριντίχ
** Επαρχία Ράντσι
** Επαρχία Χαζαριμπάγκ
* Μάντια Πραντές
** Επαρχία Ραϊγκάρ
** Επαρχία Τσατίσγκαρ
* Δυτική Βεγγάλη (πληθυσμός: 26.443 άτομα το 1981)
* Οντίσα (πληθυσμός 7.374 άτομα το 1981)

## Παραπομπές


## Βιβλιογραφία
* Konow, Sten. 1906. Tūrī. In Grierson, George A. (ed.), Muṇḍā and Dravidian Languages, 128-134. Calcutta: Office of the Superintendent of Government Printing.
* Osada, Toshiki. 1991. Father Ponette's Field Note on Turi with a Comparative Vocabulary. Journal of Asian and African Studies 42. 175-189.

Κατηγορία:Γλώσσες της Ινδίας
Κατηγορία:Γλώσσες Μούντα
Εκκλησία Αγίου Γεωργίου (Φοσουά)

Η **Εκκλησία του Αγίου Γεωργίου** () είναι εκκλησία στο Φοσουά της Γαλλίας.

## Περιγραφή

## Τοποθεσία
Η εκκλησία ευρίσκεται εντός της κοινότητας του Φοσουά, στον νομό της Αιν.

## Ιστορία

Το μνημείο κατηγοριοποιήθηκε ως ιστορικό μνημείο το 1903.

## Δείτε επίσης
* Κατάλογος ιστορικών μνημείων της Αιν

## Παραπομπές




## Εξωτερικοί σύνδεσμοι
* 

Φοσουα Σαιν-Ζωρζ
Φοσουα Σαιν-Ζωρζ
Κατηγορία:Ιστορικά μνημεία στην Αιν
Κατηγορία:Ιστορικά μνημεία κατηγοριοποιημένα το 1903
Φοσουα
Μπιρχόρ (γλώσσα)

Η **γλώσσα Μπιρχόρ** είναι κρίσιμα απειλούμενη γλώσσα Μούντα που ομιλείται από τους Μπιρχόρ στις πολιτείες Τσατίσγκαρ, Οντίσα, Δυτική Βεγγάλη και Μαχαράστρα στην Ινδία.

Σύμφωνα με τον Βιντγιάρθι (1960:519), οι Μπιρχόρ βρίσκονται κυρίως στο Τσότα Ναγκπούρ και το Σαντάλ Παργκάνα, με τους Ούθλου Μπιρχόρ να ζουν κοντά στο Μπισνουπούρ της επαρχίας Γκούμλα στο Τζαρκάντ (κατά μήκος των δυτικών συνόρων με το Τσατίσγκαρ).

## Παραπομπές


## Βιβλιογραφία

* Roy, Sarat Chandra. 1925. *The Birhors: a little-known jungle tribe of Chota Nagpur*. Ranchi: K.E.M. Mission Press.
* Vidyarthi, L. P. 1960. *The Birhor (the little nomadic tribe of India)*. In Wallace, Anthony F. C. (ed.), Men and cultures: selected papers of the Fifth International Congress of Anthropological and Ethnological Sciences, Philadelphia, September 1–9, 1956, 519-525. Philadelphia: Pennsylvania University Press.

## Εξωτερικοί σύνδεσμοι

* http://projekt.ht.lu.se/rwaai RWAAI (Repository and Workspace for Austroasiatic Intangible Heritage)
* http://hdl.handle.net/10050/00-0000-0000-0003-A6AE-4@view Birhor in RWAAI Digital Archive

Κατηγορία:Γλώσσες της Ινδίας
Κατηγορία:Γλώσσες Μούντα
Γλώσσα Μπιλόρι

Η **Μπιλόρι **είναι γλώσσα Μπιλ της Ινδίας. Ανήκει στην ινδοευρωπαϊκή γλωσσική οικογένεια. Υπάρχουν 100.000 ομιλητές για κάθε μία από τις δύο ποικιλίες, τις **Ντούνγκρα** και **Νοϊρί**, οι οποίες είναι ιδιαίτερα κατανοητές με την άλλη. Έχει δύο κώδικες ISO 639-3, τον noi για την ποικιλία Νοϊρί και τον duh για την Ντούνγκρα.

Η Νοϊρί είναι μία από τις Προγραμματισμένες Φυλές της Ινδίας.

## Παραπομπές


Κατηγορία:Γλώσσες της Ινδίας
Συναγωγή του Ομπερναί

Η **Συναγωγή του Ομπερναί** (γαλλικά: *Synagogue d'Obernai*) είναι ιστορικό μνημείο ευρισκόμενο στο Ομπερναί, εντός του νομού του Κάτω Ρήνου, στη Γαλλία.

## Τοποθεσία
Το συγκεκριμένο κτίριο ευρίσκεται επί του αριθμού 43 της Οδού του Στρατηγού Γκουρώ (γαλλικά: *Rue du Général-Gouraud*), στο Ομπερναί.

## Ιστορία
Η σημερινή συναγωγή χρονολογείται από το 1876.

Το κτίριο κατεγράφη ως ιστορικό μνημείο το 1984.

## Αρχιτεκτονική

## Δείτε επίσης
* Κατάλογος ιστορικών μνημείων του Ομπερναί
* Κατάλογος ιστορικών μνημείων του Κάτω Ρήνου
* Εβραϊκή κληρονομιά της Αλσατίας

## Παραπομπές



Ομπερναι
Ομπερναι
Κατηγορία:Ιστορικά μνημεία στο Ομπερναί
Κατηγορία:Ιστορικά μνημεία καταγεγραμμένα το 1984
Γουίλιαν Μπόρχες Ντα Σίλβα

Ο **Γουίλιαν Μπορχες ντα Σίλβα** (πορτογαλικά: *Willian Borges da Silva*, γενν. 9 Αυγούστου 1988), γνωστός ευρέως ως **Γουίλιαν**, είναι Βραζιλιάνος επαγγελματίας ποδοσφαιριστής, ο οποίος αγωνίζεται ως επιθετικός μέσος/πλάγιος μέσος για την Γκρέμιο.

## Σταδιοδρομία σε συλλόγους

### Τσέλσι
Το καλοκαίρι το 2013, ο Γουίλιαν εντάχθηκε στην Τσέλσι ΦΚ, με μεταγραφή από την ουκρανική ΦΚ Σαχτάρ Ντονέτσκ.

### Φούλαμ
Τον Σεπτέμβριο του 2022, ο Γουίλιαν υπέγραψε μονοετές συμβόλαιο με την Φούλαμ.

### Ολυμπιακός
Στις 2 Σεπτεμβρίου 2024, υπέγραψε συμβόλαιο με τον Ολυμπιακό.Στις 30 Δεκεμβρίου του ίδιου έτους (2024) έλυσαν το συμβόλαιο του ο Ολυμπιακός και ο ίδιος ο Γουίλιαν και έτσι αποχώρησε ο Βραζιλιάνος σταρ!

**<big>Φούλαμ</big>** 

Τον Ιανουάριο του 2025, επέστρεψε ξανά στην Αγγλία, για να αγωνιστεί και πάλι με τη φανέλα της Φούλαμ, σε ηλικία 37 ετών.

## Εθνική ομάδα
Είναι διεθνής με την Εθνική Βραζιλίας, με την οποία αγωνίστηκε στο Παγκόσμιο Κύπελλο του 2014 και του 2018. 

## Παραπομπές


Κατηγορία:Βραζιλιάνοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Βραζιλίας Κ20
Κατηγορία:Ποδοσφαιριστές Εθνικής Βραζιλίας
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Κόπα Αμέρικα 2015
Κατηγορία:Ποδοσφαιριστές Κόπα Αμέρικα Σεντενάριο
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Κόπα Αμέρικα 2019
Κατηγορία:Παίκτες νικητές Κόπα Αμέρικα
Κατηγορία:Ποδοσφαιριστές Σπορτ Κλαμπ Κορίνθιανς Παουλίστα
Κατηγορία:Ποδοσφαιριστές Καμπεονάτο Μπραζιλέιρο Σέριε Α
Κατηγορία:Ποδοσφαιριστές ΦΚ Σαχτάρ Ντονέτσκ
Κατηγορία:Ποδοσφαιριστές Πρέμιερ Λιγκ Ουκρανίας
Κατηγορία:Ξένοι ποδοσφαιριστές στην Ουκρανία
Κατηγορία:Βραζιλιάνοι ποδοσφαιριστές στο εξωτερικό
Κατηγορία:Παίκτες νικητές ΟΥΕΦΑ Γιουρόπα Λιγκ
Κατηγορία:Ποδοσφαιριστές ΦΚ Ανζί Μαχατσκαλά
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ξένοι ποδοσφαιριστές στη Ρωσία
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές Πρέμιερ Λιγκ
Κατηγορία:Ξένοι ποδοσφαιριστές στην Αγγλία
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Φούλαμ ΦΚ
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Πλυσταριό του Πον-Σαιντ-Εσπρί

Το **Πλυσταριό του Πον-Σαιντ-Εσπρί** (γαλλικά: *Lavoir de Pont-Saint-Esprit*) είναι κτίριο ευρισκόμενο στο Πον-Σαιντ-Εσπρί, εντός του νομού του Γκαρ, στη Γαλλία και το οποίο κατεγράφη ως ιστορικό μνημείο το 2005.

## Ιστορία

## Περιγραφή

## Δείτε επίσης
* Κατάλογος ιστορικών μνημείων του Γκαρ

## Παραπομπές


Κατηγορία:Ιστορικά μνημεία στο Γκαρ
Κατηγορία:Ιστορικά μνημεία καταγεγραμμένα το 2005
Κατηγορία:Πλυσταριά ιστορικά μνημεία στη Γαλλία
Μουκοβίνα Ιωαννίνων

Η **Μουκοβίνα** είναι ορεινό χωριό της Δωδώνης στο νομό Ιωαννίνων της Ηπείρου σε υψόμετρο 600 μέτρων.

## Γεωγραφικά - ιστορικά στοιχεία
Η Μουκοβίνα βρίσκεται στα Όρη Σουλίου, απέχει 45 χλμ. νοτιοδυτικά της πόλης των Ιωαννίνων και 17 χλμ. νότια από τον κόμβο Τύριας της Εγνατίας Οδού. Αξιοθέατο του χωριού αποτελεί ο ναός του Αγίου Αθανασίου, θεμελιωμένος πάνω σε παλιότερο του 1450. Ξανακτίστηκε το 1750 από μαστόρους της Ζέρμας (σημερινή Πλαγιά)  και είναι μονόχωρος με τετράριχτη στέγη. Το 1962 με την υπουργική απόφαση ΥΑ 15904/24-11-1962, ΦΕΚ 473/Β/17-12-1962 χαρακτηρίστηκε αρχαίο μνημείο.

Από το χωριό καταγόταν ο ηγούμενος Παρθένιος ο οποίος ανακαίνισε το 1866 την ιερά μονή Μεταμόρφωσης του Σωτήρος Ρωμανού, που είχε ιδρυθεί το 1113 από τον ηγούμενο Ιωάσαφ. Είχε υποστεί πολλές καταστροφές με τελευταία, πριν την ανακαίνιση του Παρθένιου, το 1611. Λόγω των δωρεών και δραστηριοτήτων του (κτίσιμο γεφυριών, συντήρηση σχολείων, συσσίτια φτωχών κ.λ.π) ο ηγούμενος Παρθένιος θεωρείται από τους ευεργέτες της Ηπείρου.

## Διοικητικά στοιχεία
Ο οικισμός αναφέρεται το 1919 να προσαρτάται στην τότε κοινότητα Σειστρουνίου με το ΦΕΚ 184Α - 19/08/1919. Σύμφωνα με το σχέδιο Καλλικράτης, μαζί με τον Κάμπο και τη Μπεστιά αποτελούν τη τοπική κοινότητα Μπεστιάς που ανήκει στη δημοτική ενότητα Λάκκας Σουλίου του Δήμου Δωδώνης και σύμφωνα με την απογραφή 2011 έχει πληθυσμό 33 κατοίκους.

## Παραπομπές


Κατηγορία:Δήμος Δωδώνης
Κατηγορία:Χωριά της περιφερειακής ενότητας Ιωαννίνων
Δικαστικό Μέγαρο του Μονπελιέ

Το **Δικαστικό Μέγαρο του [[Μονπελιέ]]** (γαλλικά: *Palais de justice de Montpellier*), εντός του νομού του Ερώ, στη Γαλλία, είναι κτίριο ευρισκόμενο επί της Οδού Φος (γαλλικά: *Rue Foch*), το οποίο είναι καταγεγραμμένο ως ιστορικό μνημείο.

Το κτίριο φιλοξενεί, σήμερα, το κακουργιοδικείο και το εφετείο. Τα υπόλοιπα δικαστικά όργανα μεταφέρθηκαν στο νέο Δικαστικό Μέγαρο.

## Προστασία
Στα πλαίσια των προσπαθειών προστασίας του, το συγκεκριμένο κτίριο του οποίου η ανέγερση ξεκίνησε το 1846 και ολοκληρώθηκε το 1853, νεοκλασικής αρχιτεκτονικής, κατεγράφη ως ιστορικό μνημείο στις 25 Μαρτίου 1994.

## Έκθεση Φωτογραφιών


Αρχείο:Ancien Tribunal de Montpellier.jpg|Άποψη του πρώην Δικαστικού Μεγάρου, νυν έδρας του κακουργιοδικείου και του εφετείου.
File:Palais justice 1.jpg|Γενική άποψη της προσόψεως του Δικαστικού Μεγάρου.
File:Palais justice 2.jpg|Λεπτομέρεια των κιόνων του Δικαστικού Μεγάρου.
File:Palais justice 3.jpg|Λεπτομέρεια κιονόκρανου του Δικαστικού Μεγάρου.


## Παραπομπές


Μονπελιε
Κατηγορία:Ιστορικά μνημεία στο Μονπελιέ
Κατηγορία:Νεοκλασική αρχιτεκτονική στη Γαλλία
Κατηγορία:Κληρονομιά του 19ου αιώνα
Κατηγορία:Ιστορικά μνημεία καταγεγραμμένα το 1994
Κατηγορία:Δικαστικά Μέγαρα ιστορικά μνημεία στη Γαλλία
Κατηγορία:Δικαιοσύνη στην Οξιτανία
Παρεκκλήσιο Σαιντ-Κολόμπ (Σαιν-Ζιλ)

Το **Παρεκκλήσιο Σαιντ-Κολόμπ** (γαλλικά: *Chapelle Sainte-Colombe*) είναι παρεκκλήσιο ευρισκόμενο στο Σαιν-Ζιλ της Καμάργκ, εντός του νομού του Γκαρ, στη Γαλλία.

## Τοποθεσία

## Ιστορία
Το παρεκκλήσιο κατεγράφη ως ιστορικό μνημείο στις 6 Δεκεμβρίου 1949.

## Αρχιτεκτονική

## Δείτε επίσης
* Σαιν-Ζιλ
* Κατάλογος ιστορικών μνημείων του Γκαρ

## Παραπομπές


Κατηγορία:Παρεκκλήσια στο Γκαρ
Κατηγορία:Παρεκκλήσια ιστορικά μνημεία (Γαλλία)
Κατηγορία:Ιστορικά μνημεία στην Καμάργκ
Κατηγορία:Κληρονομιά του 17ου αιώνα
Κατηγορία:Ιστορικά μνημεία στο Γκαρ
Κατηγορία:Ιστορικά μνημεία καταγεγραμμένα το 1949
Γιούζνο-Σαχαλίνσκ

Το **Γιούζνο-Σαχαλίνσκ** (Ρωσικά: «Южно-Сахалинск», κυριολεκτικά «Νότια Σαχαλίνη») είναι πόλη στη νήσο Σαχαλίνης Καραφούτο και το διοικητικό κέντρο της Περιφέρειας Σαχαλίνης της Ρωσίας. Λεγόταν **Βλαντίμιροβκα** (Влади́мировка) από το 1882 έως το 1905 και στη συνέχεια **Τογιοχάρα** (Ιαπωνικά: 豊原市 Χέπμπορν: Toyohara-shi) από το 1905 έως το 1946. Πληθυσμός: 181.728 (Απογραφή του 2010)· 175.085 (Απογραφή του 2002)· 159.299 (Απογραφή του 1989).

## Ιστορία
Το Γιούζνο-Σαχαλίνσκ ξεκίνησε ως ένας μικρός ρωσικός οικισμός με το όνομα Βλαντίμιροβκα, που ιδρύθηκε από καταδίκους το 1882. Η συνθήκη του Πόρτσμουθ το 1905, η οποία έφερε τέλος στο Ρωσοϊαπωνικό πόλεμο του 1904-1905, απένειμε το νότιο μισό της νήσου Σαχαλίνης στην Ιαπωνία. Η Βλαντίμιροβκα μετονομάστηκε σε Τογιοχάρα (δηλαδή «πλούσια πεδιάδα») και ήταν η νομαρχιακή πρωτεύουσα του Ιαπωνικού Νομού Καραφούτο.

Μετά το τέλος του Β' Παγκοσμίου Πολέμου, το ιαπωνικό τμήμα της νήσου Σαχαλίνης καταλήφθηκε από σοβιετικά στρατεύματα. Η κυριότητα της πόλης μεταφέρθηκε στη Σοβιετική Ένωση και μετονομάστηκε σε Γιούζνο-Σαχαλίνσκ («Νότια Σαχαλίνη»). Το καθεστώς της πόλης δόθηκε σε αυτήν το 1946.

Αρχείο:Vladimirovka.gif|Από τις πρώτες μέρες της Βλαντίμιροβκα
Αρχείο:Japanese SL D51-22.jpg|Αυτό το ιαπωνικό ατμοκίνητο τρένο D51 βρίσκεται έξω από το σιδηροδρομικό σταθμό του Γιούζνο-Σαχαλίνσκ
Αρχείο:Краеведческий музей Южно-Сахалинска.jpg|Το μουσείο του Γιούζνο-Σαχαλίνσκ


## Αδελφοποιημένες πόλεις
Το Γιούζνο-Σαχαλίνσκ είναι αδελφοποιημένο με:
* Ασαχικάβα, Ιαπωνία
* Χακοντάτε, Ιαπωνία
* Βακκανάι, Ιαπωνία
* Γιαντζί, Κίνα
* Ανσάν, Νότια Κορέα

## Παραπομπές


Κατηγορία:Πόλεις του Όμπλαστ της Σαχαλίνης
Μονόδενδρο Ιωαννίνων

Το **Μονόδενδρο** ή *Μονοδένδρι* από ορισμένους, είναι ορεινό χωριό της Δωδώνης στο νομό Ιωαννίνων της Ηπείρου, το οποίο βρίσκεται στις νότιες απολήξεις των Ορέων Σουλίου, πολύ κοντά στην Άρδοση και απέχει 48,5 χλμ. νοτιοδυτικά της πόλης των Ιωαννίνων. Ο οικισμός αναγνωρίστηκε για πρώτη φορά ως οικισμός το 1961 και προσαρτήθηκε στην τότε κοινότητα Αρδόσεως. Σύμφωνα με το σχέδιο Καλλικράτης, μαζί με τον Άρδοση αποτελούν τη τοπική κοινότητα Αρδόσεως που ανήκει στη δημοτική ενότητα Λάκκας Σουλίου του Δήμου Δωδώνης και σύμφωνα με την απογραφή 2011 έχει πληθυσμό 83 κατοίκους.

## Δείτε επίσης
Μονοδένδρι Ιωαννίνων στα Ζαγοροχώρια

## Παραπομπές


Κατηγορία:Δήμος Δωδώνης
Κατηγορία:Χωριά της περιφερειακής ενότητας Ιωαννίνων
Μπαγιανχονγκόρ

Το **Μπαγιανχονγκόρ** (μογγολικά: Баянхонгор) είναι η πρωτεύουσα της περιφέρειας Μπαγιανχονγκόρ (αϊμάγκ) στη Μογγολία. Η διοίκηση του σουμ Μπαγιανχονγκόρ (επαρχία), βρίσκεται επίσης στο ίδιο μέρος. Η πόλη  βρίσκεται σε υψόμετρο 1859 μέτρω πάνω από το επίπεδο της θάλασσας, και έχει πληθυσμό 26.252 κατοίκων (2006).

## Κλίμα
Το Μπαγιανχονγκόρ έχει κρύο ημίξηρο κλίμα (τύπος *BSk* της κλιματικής ταξινόμησης Κέππεν) με μεγάλους, ξηρούς και πολύ ψυχρούς χειμώνες και ζεστά καλοκαίρια.

## Διοίκηση

### Σημειώσεις
* τα δεδομένα περιοχής της πόλης σε αναφερόμενες πηγές είναι ασυνεπής.
* Το Σαργκαλτζούουτ είναι οικισμός αστικού τύπου υπό την δικαιοδοσία του σουμ του Μπαγιανχονγκόρ. Το Σαργκαλτζούουτ βρίσκεται 54 χλμ βορειοανατολικά της πόλης του Μπαγιανχονγκόρ.

## Μεταφορά
Το Αεροδρόμιο του Μπαγιανχονγκόρ (BVN/ZMBH) έχει δύο διαδρόμους. Ο ένας από αυτούς είναι ασφαλτοστρωμένος και εξυπηρετεί τακτικές πτήσεις προς την Ουλάν Μπατόρ.

## Αξιοσημείωτοι άνθρωποι
* Ρόμπι Τζο Ρόμπιν, αξιοσημείωτος Μογγόλος φιλόσοφος, χορευτής και κλόουν
* Μπατζορίγκ Βααντσίγκ, μέλος της μουσικής ομάδας Χουσουγκτούν

## Παραπομπές


## Εξωτερικοί σύνδεσμοι
* 

Κατηγορία:Πόλεις της Μογγολίας
Τουναϊτσά

Η **Τουναϊτσά** (Ρωσικά: Тунайча) είναι η δεύτερη μεγαλύτερη λίμνη στη Σαχαλίνη. Έχει έκταση 174 τ.χλμ. και βρίσκεται στην περιοχή Κορσάκοβ, στα βόρεια της πεδιάδας Μουράβιοβ. Είναι φυσικό μνημείο με περιφερειακή σημασία. Είναι αλμυρή, τύπου λιμνοθάλασσας.

## Εξωτερικοί σύνδεσμοι
* Озеро Тунайча 
* 樺太写真帖　富内村 

Κατηγορία:Λίμνες της Ρωσίας
Κατηγορία:Όμπλαστ της Σαχαλίνης
Τώνης Βαβάτσικος

Ο **Τώνης Βαβάτσικος** (Βόλος, 13 Οκτωβρίου 1930 - Βόλος, 28 Ιουλίου 2008) ήταν Έλληνας τραγουδοποιός της ελαφρο-λαϊκής μουσικής.

## Βιογραφία
Γεννήθηκε το 1930 στον Βόλο. Είχε πολυετή παρουσία στο μουσικό χώρο με πολλές εμφανίσεις σε κέντρα και συμμετοχές στα Φεστιβάλ Ελληνικού Τραγουδιού Θεσσαλονίκης. Ακολούθησαν εμφανίσεις το 1974, 1978, κ.λ.π. Πέθανε στις 28 Ιουλίου 2008 μέσα σε ασθενοφόρο που τον μετέφερε στο νοσοκομείο Βόλου από τον Άγιο Ιωάννη Πηλίου, όπου έκανε διακοπές.

## Φεστιβάλ Ελληνικού Τραγουδιού Θεσ/νίκης
Το 1974 απέσπασε το 1ο βραβείο με το τραγούδι "Ποιος να ξέρει στο βλέμμα του πίσω τι κρύβει ο Θεός για μας", σε στίχους και μουσική δική του.

## Δισκογραφία
Πρωτοεμφανίστηκε στη δισκογραφία με το τραγούδι του Κ. Πρέντα «Παρηγοριά μου». Άλλες επιτυχίες του (Αθήνα 1968): "Απόψε στ' όνειρο", "Στείλε Θεέ μου", "Το κόκκινο φώς", "`Ηταν η πιο όμορφη εποχή". Ο τελευταίος προσωπικός του δίσκος "Τζάμπα είναι τα όνειρα"(1994) κυκλοφόρησε σε CD. Άλλοι δίσκοι του:«Ποιος να ξέρει στο βλέμμα του πίσω» (1974), «`Ολα είναι σχετικά» (1977). Επίσης, συμμετοχή στους δίσκους:«Ερωτικά ψιθυρίσματα» (1968), «35 χρόνια μαέστρο πάμε» (1991).

## Παραπομπές


Κατηγορία:Έλληνες τραγουδιστές
Κατηγορία:Τραγουδιστές ελαφρού τραγουδιού
Ώρα στη Μογγολία

Η **Ώρα στην Μογγολία** επισήμως εκπροσωπείται από τη Μογγολική Χειμερινή Ώρα (UTC+08:00). Ωστόσο, οι δυτικές επαρχίες Χοβντ, Ουβς και Μπαγιάν-Ολγκίι χρησιμοποιούν την UTC+07:00.

## Θερινή ώρα
Η Μογγολία χρησιμοποίησε τη θερινή ώρα το 1983-1998, το 2001-2006 και το 2015-2016.

## Βάση δεδομένων ζώνης ώρας IANA
Η Βάση δεδομένων ζώνης ώρας IANA περιέχει τρεις ζώνες για τη Μογγολία στο αρχείο zone.tab.

## Δείτε επίσης

* Ιστορικές ζώνες ώρας της Κίνας

## Παραπομπές


## Εξωτερικοί σύνδεσμοι

* http://www.statoids.com/tmn.html

*
Φάτνη

Η **φάτνη** ή το **παχνί** είναι μια κατασκευή η οποία χρησιμοποιείται για το τάισμα των ζώων. Η δεξαμενή τροφοδοσίας είναι ένα ορθογώνιο κιβώτιο που είναι κατασκευασμένο είτε από ξύλο, είτε από πέτρα, είτε από μέταλλο είτε από πλαστικό.

Τα παχνιά χρησιμοποιούνται κυρίως στην κτηνοτροφία. Βρίσκονται σε στάβλους και αγροκτήματα.

## Χριστιανικό σύμβολο
Η φάτνη είναι Χριστιανικό σύμβολο, το οποίο σχετίζεται με την Φάτνη της Γεννήσεως, όπου η Παναγία και ο Ιωσήφ αναγκάζονται να μείνουν σε χώρο για ζώα αντί σε ξενώνα, και χρησιμοποιούν μια φάτνη ως πρόχειρη κούνια για τον νεογέννητο Χριστό.(Κατά Λουκάν Ευαγγέλιον 2:7).

## Εικόνες

File:Devil's_Farmhouse,_Mellieha.jpeg
File:Geertgen tot Sint Jans, The Nativity at Night, c 1490.jpg


## Παραπομπές

## Εξωτερικοί σύνδεσμοι
*

Κατηγορία:Χριστιανικά σύμβολα
Κατηγορία:Κτηνοτροφία
Μαρία της Υόρκης

Η **Μαρία της Υόρκης** (κάστρο του Ουίνδσορ, 11 Αυγούστου 1467 - 23 Μαΐου 1482) ήταν δεύτερη κόρη και παιδί του Εδουάρδου Δ΄ της Αγγλίας και της Ελισάβετ Γούντβιλ.[1] Η Μαρία βαπτίστηκε αμέσως μετά την γέννηση της, ένας από τους νονούς της ήταν ο Τόμας Μπικυρτσιερ αρχιεπίσκοπος του Καντέρμπερι. Τα αδέλφια της Μαριας ήταν : Ελισάβετ της Υόρκης, Καικιλία της Υόρκης, Εδουάρδος Ε΄ της Αγγλίας, Μαργαρίτα της Υόρκης, Ριχάρδος του Σρούσμπερυ, δούκας της Υόρκης, Άννα της Υόρκης, Γεώργιος Πλανταγενέτης, 1ος δούκας του Μπέντφορντ, Αικατερίνη της Υόρκης και Μπρίτζετ της Υόρκης. Η Μαρια  είχα άλλα δυο ετεροθαλή αδέλφια από τον πρώτο γάμο της μητέρας της. Τα σχέδια για τον γάμο της με τον Ιωάννη της Δανίας δεν έγιναν ποτέ λόγω του πρόωρου θανάτου της.

Τον Μάιο του 1480 η Μαρία και η αδελφή της Σεσίλ πήραν τον τίτλο της *Κυρίας της Περικνημίδας* ενώ η μεγαλύτερη αδελφή της Ελισάβετ είχε πάρει τον τίτλο τον Φεβρουάριο του ίδιου χρόνου.
Η Μαρία πέθανε στις 23 Μαρτίου 1482 στα *ανάκτορα της Πλασέντια* στο Γκρίνουϊτς και τάφηκε στο παρεκκλήσι του Αγίου Γεωργίου στα ανάκτορα του Ουίνδσορ.

## Πρόγονοι



## Παραπομπές


## Πηγές
*Everett Green, Mary Anne (1851). Lives of the Princesses of England. Longman, Brown, Green, Longman and Robers. pp.&nbsp;395–403.
*Panton, James (2011). Historical Dictionary of the British Monarchy. Scarecrow Press. p.&nbsp;336.
*Tighe, Robert Richard; Davis, James Edward (1858). Annals of Windsor. p.&nbsp;385.
*Weir, Alison (3 December 2013). Elizabeth of York: A Tudor Queen and Her World. Random House Publishing Group. p. PT94.

Κατηγορία:Οίκος της Υόρκης
Κατηγορία:Πριγκίπισσες της Αγγλίας
Άννα της Υόρκης (κόρη του Εδουάρδου Δ΄)

Η **Άννα της Υόρκης** (Ουεστμίνστερ, 2 Νοεμβρίου 1475 - 23 Νοεμβρίου 1511) ήταν πέμπτη κόρη του Εδουάρδου Δ΄ της Αγγλίας και της Ελισάβετ Γούντβιλ. Ο πατέρας της και ο Μαξιμιλιανός Α΄ της Αγίας Ρωμαϊκής Αυτοκρατορίας υπέγραψαν συνθήκη στις 5 Αυγούστου 1480 με την οποία η Άννα θα παντρευόταν τον μεγαλύτερο γιο και διάδοχο του Μαξιμιλιανού Φίλιππο τον Ωραίο. Η ίδια συνθήκη όριζε ότι ο Μαξιμιλιανός δεν θα προσπαθούσε να κάνει άλλη γαμήλια συνθήκη για τον γιο του τα επόμενα τρία χρόνια. Ο πατέρας του Μαξιμιλιανού ήταν ο Φρειδερίκος Γ΄ της Αγίας Ρωμαϊκής Αυτοκρατορίας, είχε συνεπώς μεγάλες πιθανότητες να γίνει ο ίδιος Ρωμαίος αυτοκράτορας, σύζυγος του Μαξιμιλιανού και μητέρα του Φιλίππου ήταν η Μαρία της Βουργουνδίας. Οι σχέσεις αυτές έκαναν τον Μαξιμιλιανό ισχυρό σύμμαχο του Άγγλου βασιλιά, ο συμφωνημένος γάμος δεν προχώρησε μετά τον θάνατο του Εδουάρδου Δ΄ (1483).

## Γάμος

Οι καλές σχέσεις του θείου της Ριχάρδου Γ΄ της Αγγλίας με την Οικογένεια Χάουαρντ οδήγησαν στον αρραβώνα της Άννας με τον Τόμας Χάουαρντ (1484), μετά την πτώση του Ριχάρδου Γ΄ ο Χάουαρντ έκανε νέο αίτημα γάμου με την Άννα. Η Άννα της Υόρκης την ίδια εποχή βρισκόταν στην συνοδεία της μεγαλύτερης αδελφής της Ελισάβετ της Υόρκης που είχε παντρευτεί τον Ερρίκο Ζ΄ της Αγγλίας. Η Άννα της Υόρκης παντρεύτηκε τον Τόμας Χάουαρντ, 3ο δούκα του Νόρφολκ στις 4 Φεβρουαρίου 1495 στο Αββαείο του Ουέστμινστερ. Ο σύζυγος της ήταν γιος και διάδοχος του Σερ Τόμας Χάουαρντ, 1ου κόμη του Σάρρεϋ και 2ου δούκα του Νόρφολκ και της πρώτης συζύγου του Ελισάβετ Τίλνει. Ο Τόμας Χάουαρντ δεν δέχτηκε ποτέ την κομητεία του Σάρρεϋ ή το δουκάτο του Νόρφολκ όσο ζούσε η σύζυγος του γι'αυτό η Άννα δεν πήρε ποτέ τους τίτλους. Το μοναδικό γνωστό τους παιδί λεγόταν επίσης Τόμας Χάουαρντ (1496 - 1508).

## Τελευταία χρόνια

Στην τελετή βάπτισης του ανιψιού της Αρθούρου της Ουαλίας (1486) μετέφερε τον σκούφο, το ίδιο έκανε και στην τελετή βάπτισης της ανιψιάς της Μαργαρίτας Τυδώρ. Ο ανιψιός της Ερρίκος Η΄ της Αγγλίας της παραχώρησε (1510) όλες τις εκτάσεις που διεκδικούσε από την προ - γιαγιά της Άννα Μόρτιμερ σύζυγο του Ριχάρδου του Κέιμπριτζ όπως το κάστρο και την βίλα του Γουίνγκφιλντ. Η Άννα της Υόρκης πέθανε στις 23 Νοεμβρίου 1511 και τάφηκε στην *μονή του Δέτφορντ*, μετά την Μεταρρύθμιση μεταφέρθηκε με τα μέλη της Οικογένειας Χάουαρντ στην εκκλησία του Αγίου Ιωάννη του Αρχαγγέλου στο Φράμλινγκχαμ.

Τα παιδιά του Τόμας και της Άννας είχαν πεθάνει πριν από τους γονείς τους αφού ο σύζυγος της μετά τον θάνατο της αναφερόταν σαν άτεκνος χήρος. Ο Τόμας Χάουαρντ παντρεύτηκε σε δεύτερο γάμο την Λαίδη Ελισάβετ Στάφορντ, κόρη του Εδουάρδου Στάφορντ, 3ου δούκα του Μπάκινγκχαμ και της Ελεονώρας Πέρσι, απέκτησε πολλά παιδιά ανάμεσα στα οποία τον Ερρίκο Χάουαρντ, κόμη του Σάρρεϋ.

## Πρόγονοι



## Παραπομπές


## Πηγές
*Lee, Sidney, ed. (1891). "Howard, Thomas II (1473-1554)". Dictionary of National Biography. 28. 
*Douglas Richardson. Plantagenet Ancestry: A Study In Colonial And Medieval Families.

Κατηγορία:Οίκος της Υόρκης
Κατηγορία:Πριγκίπισσες της Αγγλίας